  Майя Бывальцева 12-тӥ шуркынмонлы Удмуртиын коронавирус инфекциен черлан 139 выль учыръёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пусъемын: Ижкарын – 65 адями, Сарапулын – 10, Дэри ёросын – укмыс, Ува, Сюмси, Эгра ёросъёсын – быдэн сизьым, Вавож ёросын – куать, Алнаш, Сарапул, Яр, Кизнер ёросъёсын – быдэн ньыль, Можгаын – куинь, Глаз, Дэбес, Сьӧлта ёросъёсын – быдэн кык, Глазкарын, Кез, Можга ёросъёсын – быдэн одӥг. 133 адями висёнэз вормиз. Ньыль мурт улонысь кошкиз: кышномуртлы 86 арес вал, воргоронъёслы – 67, 70 но 75 арес Туннэ нуналлы элькунын коронавирус инфекциен черлан 10 сюрс 630 учыр лабораториосын зэматэмын. 8 сюрс 767 адями йӧназ, 193 мурт кулӥз. Та дыре 146 висисьёслэн тазалыксы секыт лыдъяське. Оглом Удмуртиын коронавируслы 577 сюрс 112 эскеронъёс ортчытӥзы, берло нуналскын – 4 сюрс 437. Тегъёс: Тазалык Ижкар висён Удмуртия коронавирус  